สาวมีอาการคันที่ศีรษะ คันมากคนกินข้าวไม่ได้ นอนไม่ได้ ไปหามาหลายที่แล้ว ตรวจเลือดก็แล้ว ก็ไม่รู้สาเหตุ เป็นมาหลายเดือนแล้ว ไม่รู้จะพาไปหาที่ไหนแล้ว ช่วยบอกทีคะ
สวัสดีครับ อาการคันเกิดจากการที่ระบบประสาทส่วนปลายถูกกระตุ้นในระดับต่ำ ซึ่งสาเหตุที่เห็นได้ชัดคือ จากผื่นบนผิวหนัง โดยเฉพาะจากอาการแพ้ แต่หากไม่มีผื่นชัดเจน ก็อาจจะมีปัญหาด้านโรคในระบบหมุนเวียนที่อาจสะสมสารบางอย่างมากเกินไป เช่น ยูเรียในเลือดสูงในผู้ป่วยโรคไต แต่ถ้าผลเลือดปกติอีก ก็อาจจะต้องนึกถึงโรคทางระบบประสาทที่อาจส่งผลทำให้ปลายประสาทผิวหนังถูกกระตุ้นเรื่อยๆ จนเกิดอาการแบบหยุดไม่ได้ สุดท้าย หากไม่สามารถหาสาเหตุจากระบบใดได้เลย ก็อาจจะต้องประเมินสภาพจิตใจว่ามีปัญหา เช่น โรคย้ำคิดย้ำทำ หรือไม่ณ ตอนนี้ หากไปตรวจเลือดแล้ว ยังไม่พบอะไร ก็ขอแนะนำไปพบแพทย์ทางด้านระบบประสาทก่อน แล้วลองฟังคำแนะนำจากแพทย์อีกครั้งครับ